
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 271 


9 Μαρτίου 2000 


ΠΕ ΡΙΕΧΟΜΕ ΝΑ 

ΑΠΟΦΑΣΕΙΣ 


Έγκριση εφημερίων για τους γιατρούς του Αρεταί- 

ειου Νοσοκομείου. 1 

Τροποποίηση της ΣΤ/13104/5-12-79 απόφασης 
Υπουργού Εθνικής Παιδείας & Θρησκευμάτων.. 2 
Τροποποίηση της Γ2/5520/18-11-99 απόφασης 
Υπουργού Εθνικής Παιδείας & θρησκευμάτων 
(ΦΕΚ 2123, τ. Β’, 6-12-99) με θέμα «Ωρολόγιο 
Πρόγραμμα Ενιαίων Λυκείων Ειδικής Αγωγής ... 3 

Τροποποίηση της Γ2/6953/28-11-97 απόφασης του 
Υπουργού Εθνικής Παιδείας και Θρησκευμάτων 
(ΦΕΚ 1057, τ.Β', 1-12-97) έτσι όπως ισχύει μετά 
την τροποποίησή της από την Υ.Α. Γ2/4735/27-8- 

98 (ΦΕΚ 975, τ.ΒΊ5-9-98). 4 

Άδεια κατοχής Β’θέσης. 5 

Άδεια κατοχής Β’θέσης. 6 

Τ ροποποίηση - Συμπλήρωση της 374/99 κοινής από¬ 
φασης Υπουργών Γεωργίας και Οικονομικών πε¬ 
ρί υλοποίησης προγράμματος βελτίωσης της πα¬ 
ραγωγής και της εμπορίας του μελιού 2000. 7 

Κήρυξη ως Αρχαιολογικού Χώρου των θέσεων 
«Πλάτωμα» και «Κάμπος» Κοιν.Αλιβέρι ου Ν.Εύ¬ 
βοιας. 8 


Α ΠΟΦΑΣΕΙ Σ 

Αριθ. Β2/4612 π.έ. (1) 


Έγκριση εφημερίων για τους γιατρούς του Αρεταίειου 
Νοσοκομείου. 

ΟΙ ΥΠΟΥΡΓΟΙ 

ΥΦΥΠΟΥΡΓΟΣ ΟΙΚΟΝΟΜΙΚΩΝ - 
ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ - 
ΥΓΕΙΑΣ ΚΑΙ ΠΡΟΝΟΙΑΣ 

Έχοντας υπόψη 

1. Τις διατάξεις του Ν. 1397/83 (ΦΕΚ/83τ. Α’). 

2. Τις διατάξεις του Ν.2071/92 (ΦΕΚ 123/92 Τ.Α’) 

3. Τις διατάξεις του Ν.2519/97 (165/97 Τ.Α’). 

4. Τις διατάξεις του άρθρου 7 της παρ. 9 του 
Ν.2606/98 ΦΕΚ 89/98 Τ.Α’). 

5. Τηναρ. Υ4β/10610/Φ2 (ΦΕΚ784/97Τ. Β’) Τροποποί¬ 


ηση και συμπλήρωση Υπουργικής Απόφασης «Καθορι¬ 
σμού Εφημερίας Νοσοκομείων Περιοχής Αττικής». 

6. Την Κοινή Απόφαση 1107147/1239/0006 Α74-10-98 
του Πρωθυπουργού και του Υπουργού Οικονομικών 
«Ανάθεση αρμοδιοτήτων στους Υπουργούς Οικονομι¬ 
κών» 

7. Το έγγραφο του Αρεταιείου Νοσοκομείου αρ. 
648/30-11-1999, 

8. Το γεγονός ότι το ύψος της δαπάνης που προκα- 
λείται από την απόφαση αυτή για το οικονομικό έτος 
2000 ανέρχεται στο ποσόν των 530.000.000 δρχ. για το 
οποίο υπάρχει εγκεκριμένη πίστωση στον προϋπολογι¬ 
σμό έτους 2000 του ανωτέρω Ιδρύματος, αποφασίζου¬ 
με: 

Εγκρίνουμε μέσα στα πλαίσια των εγκεκριμένων πι¬ 
στώσεων του προϋπολογισμού έτους 2000 την καθιέ¬ 
ρωση εργασίας με αμοιβή πέρα από την υποχρεωτική, 
στους γιατρούς του Αρεταιείου Νοσοκομείου, εφόσον 
συμμετέχουν στο πρόγραμμα εφημεριών (ετοιμότητας 
και ενεργών) για το χρονικό διάστημα από 1-1-2000 μέ¬ 
χρι 31-12-2000 ως ακολούθως: 

α) Σε περίπτωση γενικής εφημερίας, για τριάντα πέ¬ 
ντε (35) Ιατρούς (ειδικευμένους και ειδικευόμενους). 

β) Σε περίπτωση εσωτερικής εφημερίας, για είκοσι 
έξι (26) Ιατρούς (ειδικευμένους και ειδικευόμενους). 

Η συνολική δαπάνη που προκαλείται από την απόφα¬ 
ση αυτή, η οποία θα βαρύνει τον προϋπολογισμό εξό¬ 
δων του ανωτέρω Νοσοκομείου δεν μπορεί, σε καμιά 
περίπτωση, να υπερβεί σε ετήσια βάση το ύψος των 
ετήσιων πιστώσεων του προϋπολογισμού που έχουν 
γραφεί για την αιτία αυτή, μη επιτρεπομένης της μετα¬ 
βολής τους είτε με τροποποίηση του προϋπολογισμού 
είτε με χορήγηση συμπληρωματικών κονδυλίων. 

Η απόφαση αυτή να δημοσιευθεί στην Εφημερίδατης 
Κυβέρνησης. 

Αθήνα, 29 Φεβρουάριου 2000 

οι ΥΠΟΥΡΓΟΙ 

Ο ΥΦΥΠΟΥΡΓΟΣ ΟΙΚΟΝΟΜΙΚΩΝ ΕΘΝΙΚΗΣ ΠΑΙΔΕΙΑΣ & ΘΡΗΣΚΕΥΜΑΤΩΝ 

Ν. ΧΡΙΣΤΟΔΟΥΛΑΚΗΣ ΓΕΡΑΣΙΜΟΣ Δ. ΑΡΣΕΝΗΣ 

ΥΓΕΙΑΣ & ΠΡΟΝΟΙΑΣ 

Λ. ΠΑΠΑΔΗΜΑΣ 

ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣΔΕΥΤΕΡΟ) 


Αριθ. ΣΤ1/671 (2) 

Τροποποίηση της ΣΤ/13104/5-12-79 απόφασης Υπουρ¬ 
γού Εθνικής Παιδείας & Θρησκευμάτων. 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη την Υπουργική Απόφαση ΣΤ/13104/ 5- 
12-79 (ΦΕΚ79/Β/80)« Περί κριτηρίων καταλληλότητας δι¬ 
δακτηρίων για την στέγαση σχολείων ιδιωτικής γενικής 
Εκπαιδεύσεως» και το γεγονός ότι από τις διατάξεις αυ¬ 
τής της απόφασης δε προκαλείται δαπάνη εις βάρος του 
Κρατικού Προϋπολογισμού, αποφασίζουμε: 

1. Συμπληρώνουμε το άρθρο I «Κριτήρια διδακτηρίων 
προσχολικής Εκπ/σεως» παρ. Δ-4 «Χώρος ελευθέρων 
δραστηριοτήτων για 30 νήπια ελάχιστης επιφάνειας 60 μ2 
εφοδιασμένος με ένα νιπτήρα απαραίτητα. Σε περίπτωση 
που η δυναμικότητα του νηπιαγωγείου είναι από 60 νήπια 
και άνω» ως εξής : 

«Χώρος ελευθέρων δραστηριοτήτων για 30 νήπια ελά¬ 
χιστης επιφάνειας 60μ2 εφοδιασμένος με ένα νιπτήρα 
απαραίτητα. Σε περίπτωση που η δυναμικότητα του νη¬ 
πιαγωγείου είναι από 60 νήπια και άνω ο χώρος ελευθέ¬ 
ρων δραστηριοτήτων αυξάνετα αναλόγως». 

2. Αντικαθιστούμε την παράγραφο II «Κριτήρια διδακτη¬ 
ρίων δημοτικής και μέσης Εκπαιδεύσεως» παρ. Β-9 «Το 
πλάτος της αίθουσας να μην είναι μικρότερο των 8,00 μ., το 
δε μήκος να μην υπερβαίνει τα 9,00 μ (δηλ. η απόσταση από 
τη θέση του πίνακα μέχρι τον απέναντι τοίχο)» ως εξής: 

«Το πλάτος της αίθουσας να μην είναι μεγαλύτερο των 
8.00 μ. το δε μήκος να μη υπερβαίνει τα 9,00 μ (δηλ. η από¬ 
σταση από τη θέση του πίνακα μέχρι τον απέναντι τοίχο)». 

Η παρούσα να δημοσιευθεί στην Εφημερίδα της Κυ- 
βερνήσεως. 

Αθήνα, 28 Φεβρουάριου 2000 

Ο ΥΠΟΥΡΓΟΣ 

ΓΕΡΑΣΙΜΟΣ ΑΡΣΕΝΗΣ 

Αριθ. Γ2/828 (3) 

Τροποποίηση της Γ2/5520/18-11-99 απόφασης Υπουρ¬ 
γού Εθνικής Παιδείας & Θρησκευμάτων (ΦΕΚ 2123, τ. 
Β’, 6-12-99) με θέμα «Ωρολόγιο Πρόγραμμα Ενιαίων 
Λυκείων Ειδικής Αγωγής. 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπ’ όψη: 

1. Τα άρθρα 1 και 7 παρ. ατού Ν. 2525/97 (ΦΕΚ 188Τ.Α’, 
23-9-97) περί Ενιαίου Λυκείου, πρόσβασης των αποφοί¬ 
των του στην τριτοβάθμια εκπαίδευση , αξιολόγησης του 
εκπαιδευτικού έργου και άλλες διατάξεις». 

2. Το άρθρο 24, παρ.2, περίπτωση γτου Ν. 1566/85 ΦΕΚ 
167, Τ.Α’) 

3. Τις διατάξεις του άρθρου 29α του Ν. 1558/1985 (ΦΕΚ 
137,τ.Α’) και του άρθρου 27του Ν. 2081/1992 (ΦΕΚ 154τ. 
Α’), όπως αντικαταστάθηκαν με το άρθρο 1 παρ. 2 του Ν. 
2469/1997 (ΦΕΚ38 Τ.Α’). 

4. Τις διατάξεις του Π.Δ. 172/86 (ΦΕΚ65Τ.Α’, 10-5-86) πε¬ 
ρί «Ωρολογίου προγράμματος Γυμνασίων και Λυκείων Ε.Α.». 

5. Τις υπ’αριθμ. Γ2/6953/28-11-97 Υ.Α. (ΦΕΚ 1057, τ. Β’, 
1-12-97), Γ2/4735/27-8-98Υ.Α. (ΦΕΚ975,τ.Β’. 15-9-98) και 
Γ2/2024/12-3-98 (ΦΕΚ 283, τ.Β’. 20-3-98). 


6. Το γεγονός ότι από την παρούσα απόφαση δεν προ- 
καλείται δαπάνη εις βάρος του κρατικού προϋπολογι¬ 
σμού, αποφασίζουμε: 

Άρθρο μόνον 

Τροποποιούμε την Υ.Α. Γ2/5520/18-11-99 (ΦΕΚ2123.τ. 
Β', 6-12-99) με θέμα «Ωρολόγιο Πρόγραμμα Ενιαίων Λυ¬ 
κείων Ειδικής Αγωγής» ως εξής: 

1. Στο τέλος του τίτλου της Υ.Α. προστίθεται η φράση: 

«Κωφών - Βαρήκοων». 

2. Η πρώτη περίοδος του μόνου άρθρου αντικαθίσταται 
ως εξής: 

« Καθορίζουμε το ωρολόγιο πρόγραμμα των Α’, Β’ και Γ’ 
τάξεωντων Ενιαίων Λυκείων Ειδικής Αγωγής Κωφών- Βα¬ 
ρήκοων ως εξής:» 

Η ισχύς της παρούσης αρχίζει από τη δημοσίευση της 
στην εφημερίδα της Κυβερνήσεως. 

Η Απόφαση αυτή να δημοσιευτεί στην εφημερίδα της 
Κυβερνήσεως. 

Αθήνα, 28 Φεβρουάριου 2000 

Ο ΥΠΟΥΡΓΟΣ 

ΓΕΡΑΣΙΜΟΣ Δ. ΑΡΣΕΝΗΣ 

Αριθ. Γ2/827 (4) 

Τροποποίηση της Γ2/6953/28-11-97 απόφασης του 
Υπουργού Εθνικής Παιδείας και Θρησκευμάτων (ΦΕΚ 
1057, τ.Β', 1-12-97) έτσι όπως ισχύει μετά την τροπο¬ 
ποίησή της από την Υ.Α. Γ2/4735/27-8-98 (ΦΕΚ 975, 
τ.Β’, 15-9-98). 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπ όψη: 

1. Τα άρθρα 1 και 7παρ. ατού Ν. 2525/97 (ΦΕΚ 188 Τ.Α’, 
23-9-97) περί Ενιαίου Λυκείου, πρόσβασης των αποφοί¬ 
των του στην τριτοβάθμια εκπαίδευση, αξιολόγησης του 
εκπαιδευτικού έργου και άλλες διατάξεις». 

2. Το άρθρο 24, παρ.2, περίπτωση γτου Ν. 1566/85 ΦΕΚ 
167, Τ.Α’) 

3. Τις διατάξεις του άρθρου 29α του Ν. 1558/1985 (ΦΕΚ 
137, Τ.Α’) και του άρθρου 27 του Ν. 2081/1992 (ΦΕΚ 154 
τ. Α’), όπως αντικαταστάθηκαν με το άρθρο 1 παρ. 2 του 
Ν. 2469/1997 (ΦΕΚ 38 Τ.Α’). 

4. Την υπ’αριθμ. Γ2/6953/28-11-97 Υ.Α. (ΦΕΚ 1057, τ. Β’. 
1-12-97) για το Ωρολόγιο Πρόγραμμα των μαθημάτων 
των τάξεων Α’, Β’και Γ’ Ενιαίου Λυκείου, λαμβάνοντας 
υπόψη τις τροποποιήσεις που περιλαμβάνονται στο άρ¬ 
θρο 1 της Γ2/4735/27-8-98 Υ.Α. (ΦΕΚ 975, τ.Β’, 15-9-98) 
και τις διορθώσεις σφαλμάτων που περιέχονται στη 
Γ2/2024/12-3-98 (ΦΕΚ 283, τ.Β’. 20-3-98). 

5. Τις υπ’ αριθμ. 1/99 και 19/99 Πράξεις του Τμήματος 
Δευτεροβάθμιας Εκπαίδευσης του Παιδαγωγικού Ινστι¬ 
τούτου (Π.Ι.), καθώς και την 21/99 πράξη του Συντονιστι¬ 
κού Συμβουλίου του Παιδαγωγικού Ινστιτούτου. 

6. Το γεγονός ότι από την παρούσα απόφαση δεν προ- 
καλείται δαπάνη εις βάρος του κρατικού προϋπολογι¬ 
σμού, αποφασίζουμε: 

Άρθρο μόνον 

Τροποποιούμε την Υ.Α. Γ2/6953/28-11-97 (ΦΕΚ 1057, 
τ.Β’, 1-12-97) έτσι όπως ισχύει μετά την τροποποίησή της 






ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


3323 


από την Υ.Α. Γ2/4735/27-8-98 (ΦΕΚ 975, τ.Β’, 15-9-98) ως 
εξής: 

1. Ο τίτλος του μαθήματος Γενικής Παιδείας της Γ’ Τά¬ 
ξης Ενιαίου Λυκείου «Νεότερη Ελληνική Ιστορία» μετα- 
τρέπεται σε «Ιστορία». 

2. Ο τίτλος του μαθήματος και των δύο κύκλων της Τε¬ 
χνολογικής Κατεύθυνσης της Γ’ Τάξης Ενιαίου Λυκείου 
«Φυσική - Μηχανική» μετατρέπεται σε «Φυσική». 

3. Ο τίτλος του μαθήματος επιλογής της Τεχνολογικής 
Κατεύθυνσης της Β’ Τάξης Ενιαίου Λυκείου «Σχέδιο (Τε¬ 
χνικό και Ελεύθερο)» μετατρέπεται σε «Σχέδιο Τεχνικό». 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 28 Φεβρουάριου 2000 

Ο ΥΠΟΥΡΓΟΣ 

ΓΕΡΑΣΙΜΟΣ Δ. ΑΡΣΕΝΗΣ 

Αριθ. Φ.124/2/Β2/634 (5) 

Άδεια κατοχής Β’ θέσης 

Ο ΥΠΟΥΡΓΟΣ ΕΘΝΙΚΗΣ ΠΑΙΔΕΙΑΣ 
ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις: 

α) Τηςπαρ. 4 του άρθρου 1 του Ν. 1256/82 για την πο¬ 
λυθεσία, την πολυαπασχόληση και την καθιέρωση ανω- 
τάτου ορίου απολαβών στο δημόσιο τομέα, κ.λ.π. 

2. Την αριθμ. Β2/5305/7-9-83 (ΦΕΚ 523/1983 τ. Β’) από¬ 
φαση των Υπουργών Προεδρίας της Κυβερνήσεως, Οικο¬ 
νομικών και Εθνικής Παιδείας και Θρησκευμάτων. 

3. Τις διατάξεις του άρθρου 9 παρ. 3 του Ν. 1835/89 
(ΦΕΚ 76/14-3-89). 

4. Την αρ. ΣΤ5/16/22-2-1998 απόφαση ανάθεσης αρμο¬ 
διοτήτων στον Ειδικό Γραμματέα του ΥΠΕΠΘ (ΦΕΚ284τ. 
Β’24-3-1998). 

5. Την αριθ. 242/24-1-2000 απόφαση της Γενικής Συνέ¬ 
λευσης του Τμήματος Μαθηματικών του Παν/μίου Θεσ¬ 
σαλονίκης. 

6. Το αρ. Α 5995/9-2-2000 έγγραφο Α. Π. Θεσσαλονίκης, 
αποφασίζουμε: 

Παρέχουμε την άδεια στην Αικατερίνη Χατζηφωτεινού 
ειδική επιστήμονα στο τμήμα Μαθηματικώντου Α. Π. Θεσ¬ 
σαλονίκης προκειμένου να κατέχει και τη θέση της καθη- 
γήτριας στη Μέση Εκπαίδευση για το ακαδ. έτος 1999- 
2000 . 

Η άδεια ισχύει από την ημέρα ανάληψης των καθηκό¬ 
ντων της δεύτερης θέσης ή από την έναρξη της δεύτερης 
απασχόλησης, εφόσον είχε προηγηθεί η υποβολή αίτη¬ 
σης χορήγησης της σχετικής άδειας, αλλιώς από την ημέ¬ 
ρα υποβολής της αίτησης. 

Το σύνολο των αποδοχών και από τις δύο θέσεις δεν 
μπορεί να υπερβαίνει σε καμιά περίπτωση το ανώτατο 
όριο απολαβών του άρθρου 6 του Ν. 1256/82. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 25 Φεβρουάριου 2000 

Με εντολή Υπουργού 
Ο Ειδικός Γραμματέας 
ΔΙΟΝΥΣΗΣ ΚΛΑΔΗΣ 


Αριθ. Φ.124/3/Β2 305 (6) 

Άδεια κατοχής Β' θέσης. 

Ο ΥΠΟΥΡΓΟΣ ΕΘΝΙΚΗΣ ΠΑΙΔΕΙΑΣ 
ΚΑΙ ΘΡΗΣΚΕΥΜΑΤΩΝ 

Έχοντας υπόψη τις διατάξεις: 

Ι.Του άρθρου 13παρ.9τουΝ. 1268/82«Γιατη δομή και 
τη λειτουργία των Ανωτάτων Εκπαιδευτικών Ιδρυμάτων» 
όπως συμπληρώθηκε με την παρ.6 του άρθρου 48 του Ν. 
1404/83. 

2. Το αριθ. 459/2-11-83 Π.Δ. (ΦΕΚ 157/29-11-83 Τ.Α’). 

3. Το αριθ. 129/10-4-1991 Π.Δ. (ΦΕΚ 52/11-4-91 Τ.Α’). 

4. Τα αριθ. 14874/632/6/87, 11527/507/10-5-88 έγγρα¬ 
φα του Ελεγκτικού Συνεδρίου. 

5. Τις διατάξεις του άρθρου 9 παρ.3 του Ν. 1835/89 
(ΦΕΚ 76/14-3-89 Τ.Α’). 

6. Το αριθ. 8951/1910/20-1-2000 έγγραφο του Παν. 
Αθηνών. 

7. Τις διατάξεις του άρθρου 28 παρ. 10 του Ν.2083/ΦΕΚ 
159/21-9-92 τ.Β’. 

8. Την αριθ. ΣΤ5/16/22.2.98 (ΦΕΚ 284 τ.Β’ 24.3.98) από¬ 
φαση του Υπουργού Εθνικής Παιδείας και Θρησκευμά¬ 
των εκχώρησης δικαιώματος υπογραφής «Με εντολή 
Υπουργού» στον Ειδικό Γραμματέατου ΥΠ.Ε.Π.Θ.» 

9. Το άρθρο 3 παρ. 4του Ν. 2530/97 (ΦΕΚ 218/τ.Α’ /23- 
10-97) 

10. Την αριθ. 3/3-12-99 απόφαση της Γεν. συνέλευσης 
του Τμήματος Φιλολογίας του Παν. Αθηνών. 

11. Την αριθ. 91/22-9-99 Πράξη του Προέδρου του Τμή¬ 
ματος Φιλολογίας του Παν. Αθηνών για ένταξη του Π. Κο¬ 
ντού στην κατηγορία μερικής απασχόλησης. 

12. Την από 15/9/99 Υπεύθυνη δήλωση του Λέκτορα Π. 
Κοντού για ένταξη στην κατηγορία μερικής απασχόλησης. 

13. Την απόφαση της Συγκλήτου του Παν/μίου Αθηνών 
(συν. 9-12-1999), αποφασίζουμε: 

Παρέχουμε την άδεια στον Παναγιώτη Κοντό λέκτορα με¬ 
ρικής απασχόλησης στο Τμήμα Φιλολογίας του Πανεπιστη¬ 
μίου Αθηνών προκειμένου να κατέχει και τη θέση του Προϊ¬ 
σταμένου Γραμματείας στο Εθνικό και Καποδιστριακό Πα¬ 
νεπιστήμιο Αθηνών για το ακαδ. έτος 1999 - 2000. 

Η άδεια ισχύει από την ημέρα ανάληψης των καθηκό¬ 
ντων της δεύτερης θέσης ή της έναρξης της δεύτερης 
απασχόλησης, εφόσον είχε προηγηθεί η υποβολή αίτη¬ 
σης χορήγησης της σχετικής άδειας, αλλιώς από την ημέ¬ 
ρα υποβολής της αίτησης. 

Η απόφαση αυτή να δημοσιευθεί στην Εφημερίδα της 
Κυβέρνησης. 

Αθήνα, 25 Φεβρουάριου 2000 

Με εντολή Υπουργού 
Ο Ειδικός Γ ραμματέας 
ΔΙΟΝΥΣΗΣ ΚΛΑΔΗΣ 

Αριθ. 215045 (7) 

Τροποποίηση - Συμπλήρωση της 374/99 κοινής απόφα¬ 
σης Υπουργών Γεωργίας και Οικονομικών περί υλο¬ 
ποίησης προγράμματος βελτίωσης της παραγωγής 
και της εμπορίας του μελιού 2000. 

ΟΙ ΥΠΟΥΡΓΟΙ 
ΕΘΝΙΚΗΣ ΟΙΚΟΝΟΜΙΑΣ - 
ΥΦΥΠΟΥΡΓΟΣ ΟΙΚΟΝΟΜΙΚΩΝ - ΓΕΩΡΓΙΑΣ 

Έχοντας υπόψη: 

1. Τις διατάξεις: 

α) Του άρθρου 33του Ν. 2538/1997 "περίτροποποίησης 

της κείμενης νομοθεσίας για τα γεωργικά και τα κτηνια¬ 
τρικά φάρμακα, ρύθμιση χρεών συνεταιριστικών οργα¬ 
νώσεων και άλλες διατάξεις" (Α/242) σε συνδυασμό με το 
άρθρο 22παρ. 3 του Ν.992/1979 (Α/280) 

β) Του Ν. 1558/1985 "Κυβέρνηση και Κυβερνητικά όρ¬ 
γανα" (Α/137) και ειδικότερα του άρθρου 29Α, όπως αυτό 
προστέθηκε με το άρθρο 27 του Ν. 2081/1992 (Α/154) 
"Ρύθμιση του θεσμού των επιμελητηρίων, τροποποίηση 
διατάξεων του Ν. 1712/1987 "για τον εκσυγχρονισμό των 
επαγγελματικών οργανώσεων των εμπόρων, βιοτεχνών 
και λοιπών επαγγελματιών και άλλες διατάξεις" και τρο¬ 
ποποιήθηκε με το άρθρο 1 του Ν. 2469/1997 "Περιορι¬ 
σμός και βελτίωσης της αποτελεσματικότητας των κρατι¬ 
κών δαπανών και άλλες" (Α/98). 

γ) Του άρθρου 26 του Ν. 992/1979 “Περί οργανώσεως 
των διοικητικών υπηρεσιών δια την εφαρμογή της Συνθή¬ 
κης Προσχωρήσεως της Ελλάδος εις τας Ευρωπαϊκός 
Κοινότητας και ρυθμίσεως συναφών θεσμικών και οργα¬ 
νωτικών θεμάτων" (Α/280). 

δ) Του Καν. (Ε.Κ.) 1221/1997 του Συμβουλίου "περί των 
γενικών κανόνων εφαρμογής για ενέργειες βελτίωσης 
της παραγωγής και της εμπορίας του μελιού" (Ε 173) 
όπως τροποποιήθηκε με τον Καν. (ΕΚ) 2070/98 του Συμ¬ 
βουλίου (Ι_ 265). 

ε) Του Καν. (Ε.Κ.) 2300/1997 της Επιτροπής "περί λε¬ 
πτομερειών εφαρμογής του Καν. (Ε.Κ.) 1221/1997 ....) (Ε 
319) όπως τροποποιήθηκε με τους Καν. (Ε.Κ.) 758/98 "για 
τροποποίηση του Καν. (Ε.Κ.) 2300/1997 ....", (Ε 105) 
1472/98 (Ε 194) και 2633/98 (Ε333) της Ε.Ε. 

στ) Του Καν. (ΕΟΚ) 729/1997 και του Καν. 1258/99 "Περί 
χρηματοδοτήσεως της Κοινής Γεωργικής Πολιτικής" (Ε 
94). 

2. Το εθνικό πρόγραμμα βελτίωσης της παραγωγής και 
εμπορίας του μελιού έτους 2000, που υποβλήθηκε απάτη 
χώρα μας στην Ε.Ε. για έγκριση και την αριθ. Ε (99) 2356 
τελικό/10 απόφαση της Ευρωπαϊκής Επιτροπής, με την 
οποία εγκρίθηκε το παραπάνω πρόγραμμα. 

3. Την αριθ. 1107147/1239/006Α’/4-10-1996 απόφαση 
του Πρωθυπουργού και Υπ. Οικονομικών με θέμα "Ανάθε¬ 
ση αρμοδιοτήτων του Υπουργού Οικονομικών στους 
Υφυπουργούς Οικονομικών". 

4. Το γεγονός ότι από τις διατάξεις της παρούσας προ- 
καλείται δαπάνη σε βάρος του Κρατικού Προϋπολογι¬ 
σμού ύψους 700.000.000 δρχ., που είναι εγγεγραμμένη 
στον Κ.Α.Ε. 5323 "Δαπάνες Ε.Γ.Τ.Π.Ε. - Εγγυήσεις" του 
Υπουργείου Γεωργίας. 

5. Το Π.Δ. 385/1994 (ΦΕΚ216) περί συμπληρώσεως και 
τροποποιήσεως των διατάξεων του Π .Δ. 402/1988 "Οργα¬ 
νισμός Υπουργείου Γεωργίας" (Α' 187) 

6. Τον Καν. (ΕΚ) 1663/95 της επιτροπής για τη θέσπιση 
λεπτομερειών εφαρμογής του κανονισμού (ΕΟΚ) 729/70 
του συμβουλίου ως αναφορά τη διαδικασία για την εκκα¬ 
θάριση των λογαριασμών του ΕΓΤΠΕ. 

7. Την 374/99 Κοινή απόφαση Υπουργών Γεωργίας και 
Οικονομικών: "Υλοποίηση προγράμματος βελτίωσης της 
παραγωγής και εμπορίας του μελιού 2000", αποφασίζου¬ 
με: 

Τροποποιούμε - συμπληρώνουμε την αριθ. 374/99 ΚΥΑ 
και εφαρμόζουμε το πρόγραμμα βελτίωσης της παραγω¬ 
γής και εμπορίας του μελιού, όπως εγκρίθηκε με την αρ. 
Ε (1999) 2356 τελικό/10/27-7-99 απόφαση της Ευρωπαϊ¬ 
κής Επιτροπής ως εξής: 


Ε ΠΛΗΡΟΦΟΡΗΣΗ - ΤΕΧΝΙΚΗ ΒΟΗΘΕΙΑ 
Α. Δίκτυο μελισσοκομικών κέντρων 
Εγκρίνεται η επιχορήγηση για τη λειτουργία 15 κέντρων 
μελισσοκομίας, από Συνεταιριστικούς φορείς, τα οποία 
θα συγκεντρώνουν, καθοδηγούν και εκτελούντο σύνολο 
σχεδόν των δράσεων του Καν. 1221/97. 

Δικαιούχοι 

Η ΠΑΣΕΓΕΣ, οι Κοινοπραξίες Μελισσοκομικών Συν/σμών 
και Μελισ/κοί Συνεταιρισμοί. 

Ύψος επιχορήγησης - Σύνολο δαπάνης 
Επιχορηγείται το 100% των δαπανών λειτουργίας των 
Κέντρων Μελισσοκομίας. 

Συνολική δαπάνη μέχρι 300 εκατ. δρχ. 

Β. Ηλεκτρονικό δίκτυο μελισσοκομίας 
Εγκρίνεται επιχορήγηση για την δημιουργία ηλεκτρονι¬ 
κού δικτύου μελισσοκομίας (αγορά απαραίτητου εξοπλι¬ 
σμού, ανάπτυξη λογισμικού, τεχνική υποστήριξη για την 
ολοκληρωμένη λειτουργία του δικτύου, συνδρομή σύν¬ 
δεσης κλπ). 

Δικαιούχοι 

Πανεπιστήμια, Ερευνητικά Ιδρύματα, ΠΑΣΕΓΕΣ. 

Ύψος επιχορήγησης - Σύνολο δαπάνης 
Χρηματοδοτείται το 100% των δαπανών εγκατάστασης 
και λειτουργίας του Ηλεκτρονικού Δικτύου Μελισσοκο¬ 
μίας και μέχρι 60 εκατομ. δρχ. συνολικά. 

Γ. Εκπαιδεύσεις - Έντυπα 

Γ1. Εγκρίνεται επιχορήγηση ή διάθεση πίστωσης για : 
α. την εκπαίδευση του στελεχιακού δυναμικού των κέ¬ 
ντρων Μελισσοκομίας. 

Δικαιούχοι 

Οργανισμός Γεωργικής Επαγγελματικής Εκπαίδευσης - 
Κατάρτισης (ΟΓΕΕΚΑ), ΠΑΣΕΓΕΣ, Εργαστήρια Μελισ/μίας 
του Γεωπονικού Πανεπιστημίου Αθηνών και του Τμήματος 
Γεωπονίας του Αριστοτελείου Πανεπιστημίου Θεσσαλονί¬ 
κης. 

Ύψος επιχορήγησης - Σύνολο δαπάνης 
Επιχορηγείται το 100% της δαπάνης και μέχρι 20 εκατ. 
δρχ. 

Γ2. Εγκρίνεται η επιχορήγηση ή διάθεση πίστωσης για 
τη διοργάνωση και πραγματοποίηση ταχύρυθμων θεματι¬ 
κών εκπαιδεύσεων μελισσοκόμων διάρκειας 3-5 ημερών 
καθώς και για την έκδοση εντύπων (περιοδικών, εγκυ¬ 
κλίων, φυλλαδίων, βιβλίων κλπ). 

Δικαιούχοι 

Για τις εκπαιδεύσεις : Μελισσοκομικές Συν/κές Οργα¬ 
νώσεις 

Για τις εκδόσεις : Υπουργείο Γεωργίας, ΠΑΣΕΓΕΣ, Πα¬ 
νεπιστημιακά Ιδρύματα εξειδικευμένα στη Μελισσοκο¬ 
μία. 

Ύψος επιχορήγησης και σύνολο δαπάνης 
Επιχορηγείται το 100% της δαπάνης και μέχρι 80 εκατ. 
δρχ. 

Η έγκριση των προγραμμάτων των εκπαιδεύσεων και 
των εκδόσεων θα γίνεται από το Υπ. Γεωργίας, ύστερα 
από εκδήλωση ενδιαφέροντος των δικαιούχων. 

Γ3. Εγκρίνεται η διάθεση πίστωσης για δαπάνες των αρ¬ 
μοδίων υπηρεσιών του Υπ. Γεωργίας, για προμήθεια γρα¬ 
φικών, οδοιπορικών, εκτός έδρας αποζημιώσεων, και δα¬ 
πάνη τεχνικής βοήθειας υπαλλήλων των καθ’ ύλην αρμο¬ 
δίων Δ/νσεων της Κεντρικής Υπηρεσίας, που θα 
απασχοληθούν στην παρακολούθηση, εφαρμογή και σχε¬ 
τικούς ελέγχους του προγράμματος. 

Δικαιούχοι 

Αρμόδιες καθ’ ύληνΔ/νσειςΔΗ.ΛΙ.ΖΩ. Οικονομικής Δια¬ 
χείρισης και Ζωικής Παραγωγής & ΑΠΑ της Κεντρικής 
Υπηρεσίας 

Ύψος επιχορήγησης - Σύνολο Δαπάνης 
Χρηματοδοτείταιτο 100% της δαπάνης και μέχρι ποσού 
20.000.000 δρχ. 

Δ. Εξοπλισμός Μελισσοκομικών Οργανώσεων 
Εγκρίνεται η οικονομική ενίσχυση Μελισσοκομικών Ορ¬ 
γανώσεων για την αγορά συσκευών, εργαλείων, οργά¬ 
νων, βιβλίων κλπ., απαραίτητων για την αντιμετώπιση μι¬ 
κρών πρακτικών προβλημάτων σε τοπικό επίπεδο, καθώς 
και για τον εξοπλισμό μέχρι 4 προτύπων μελισσοκομείων. 
Δικαιούχοι 

Μελισ/κές οργανώσεις που θα εξοπλισθούν με ένα του¬ 
λάχιστον από τα παραπάνω μέσα. 

Ύψος ενίσχυσης - Συνολική δαπάνη 
Ενισχύεται το 100% των δαπανών και μέχρι 240 εκατ. 
δρχ. 

II. ΚΑΤΑΠΟΛΕΜΗΣΗ ΤΗΣ ΒΑΡΡΟΑ 

Α. Επιζωοτιολογική διερεύνηση της βαρρόα 
Η υλοποίηση της δραστηριότητας θα γίνει από τις Κτη¬ 
νιατρικές Υπηρεσίες του Υπ. Γεωργίας (Κεντρική Υπηρε¬ 
σία - Κτηνιατρικά Εργαστήρια) και τις Κτηνιατρικές υπη¬ 
ρεσίες της Νομαρχιακής Αυτοδιοίκησης της χώρας. 

Η ενίσχυση θα καταβληθεί για πληρωμή εποχιακού 
προσωπικού, έξοδα μετακινήσεων, δειγματοληψίες, έξο¬ 
δα αποστολών, προμήθεια υλικών, εκπαίδευση κλπ. 
Ύψος ενίσχυσης - Συνολική δαπάνη 
Ενισχύεται το 100% των δαπανών και μέχρι 200 εκατ. 
δρχ. 

Β. Εναλλακτικές μορφές αντιμετώπισης της βαρρόα 
Εγκρίνεται η επιχορήγηση ή διάθεση πίστωσης για την 
έρευνα εναλλακτικών μορφών καταπολέμησης της βαρ¬ 
ρόα. 

Φορείς εκτέλεσης 

Πανεπιστήμια, ερευνητικά ιδρύματα και Εργαστήρια 
Υπ. Γεωργίας, που εξειδικεύονται και ασχολούνται σε θέ¬ 
ματα μελισσοκομίας. 

Ύψος επιχορήγησης - Σύνολο δαπάνης 
Επιχορηγείταιτο 100%τωνδαπανών και μέχρι 100 εκατ. 

δρχ. 

III. ΕΞΟΡΘΟΛΟΓΙΣΜΟΣ ΤΩΝ ΜΕΤΑΚΙΝΗΣΕΩΝ 

Α. Σύστημα μέτρησης της αποδοτικότητας των μελισ- 
σο βοσκών 

Εγκρίνεται η οικονομική ενίσχυση για την εγκατάσταση 
συστήματος μέτρησης της αποδοτικότητας των μελισσο- 
βοσκών, σε περιοχές όπου παρατηρούνται μεγάλες συ¬ 
γκεντρώσεις μελισσοσμηνών κατά τη διάρκεια ορισμέ¬ 
νων ανθοφοριών ή μελιττοεκκρίσεων. 

Δικαιούχοι 

Μελισσοκομικές Συν/κές Οργανώσεις, που θα εκδηλώ¬ 
σουν ενδιαφέρον. 

Ύψος ενίσχυσης - Σύνολο δαπάνης 
Ενισχύεται το 100% των δαπανών και μέχρι 40 εκατ. 
δρχ. συνολικά. 

Β. Καταγραφή της μελισσοκομικής χλωρίδας 
Εγκρίνεται η επιχορήγηση για την καταγραφή της με- 
λισσοκομικής παραγωγικής χλωρίδας, σε διάφορες πε¬ 
ριοχές της χώρας, για την κατάρτιση ειδικού χάρτη. 
Φορείς εκτέλεσης 

Πανεπιστήμια και ερευνητικά ιδρύματα, που εξειδικεύ¬ 


ονται και ασχολούνται σε θέματα μελισσοκομίας, σε συ¬ 
νεργασία με τις Μελισσοκομικές Συνεταιριστικές Οργα¬ 
νώσεις, Ομάδες παραγωγών μελιού ή Μελισσοκομικούς 
συλλόγους και τα Μελισ/κά Κέντρα της δράσης ΙΑ. 

Ύψος επιχορήγησης - Σύνολο δαπάνης 
Επιχορηγείται το 100% της δαπάνης και μέχρι 40 εκατ. 
δρχ. συνολικά. 

IV. ΑΝΑΛΥΣΕΙΣ ΤΟΥ ΜΕΛΙΟΥ 

Α. Στήριξη εργαστηρίων ανάλυσης μελιού 
Εγκρίνεται η οικονομική ενίσχυση ή η διάθεση πίστω¬ 
σης για τον εξοπλισμό των εργαστηρίων ανάλυσης των 
φυσικών καιχημικώνχαρακτηριστικώντου μελιού με σκο¬ 
πό την ποιοτική βελτίωση αυτού. 

Δικαιούχοι 

Εργαστήρια Μελισσοκομίας Πανεπιστημιακών Ιδρυμά¬ 
των (Γεωπονικώνή Κτηνιατρικών), Ινστιτούτο Μελισσοκο¬ 
μίας, Κτηνιατρικές και Γεωπονικές Υπηρεσίες του Υπουρ¬ 
γείου Γεωργίας που εξειδικεύονται και ασχολούνται σε 
αναλύσεις μελιού, καθώς και ιδιωτικοί ή και συνεταιριστι¬ 
κοί φορείς που κάνουν συγκέντρωση και τυποποίηση με¬ 
λιού και διαθέτουν εργαστήρια ανάλυσης μελιού. 

Ύψος οικονομικής ενίσχυσης - Σύνολο δαπάνης 
Ενισχύεται το 100% των δαπανών και μέχρι 135 εκατ. 
δρχ. συνολικά. 

Β. Στήριξη της λειτουργίας των εργαστηρίων των Κοι¬ 
νοπραξιών Μελ/κών Συν/σμών 
Εγκρίνεται η επιχορήγηση των δύο κοινοπραξιών 
Μελ/κών Συν/σμών (Νοτίου και Βορείου Ελλάδος) για την 
απασχόληση επιστημονικού προσωπικού και τη λειτουρ¬ 
γία των εργαστηρίων τους. 

Δικαιούχοι 

Κοινοπραξίες Μελ/κών Συν/σμών (Ν. και Β. Ελλάδος). 
Ύψος επιχορήγησης - Σύνολο δαπάνης 
Επιχορηγείται το 100% της σχετικής δαπάνης και μέχρι 
15 εκατ. δρχ. συνολικά. 

V. ΕΡΕΥΝΑ ΓΙΑ ΤΗΝ ΠΟΙΟΤΗΤΑ ΤΟΥ ΜΕΛΙΟΥ 
Εγκρίνεται η επιχορήγηση για τις εξής δράσεις : 

• Μελέτη των διαφόρων τύπων - κατηγοριών μελιού με 
βάση τη γυρεολογική ανάλυση 

• Μελέτη τύπων κυψελών 

• Έρευνα για την κρυστάλλωση του μελιού 

• Μελέτη των παραγόντων που επηρεάζουντη μελιττο- 
έκκριση του πεύκου και του έλατου. 

Δικαιούχοι: 

Πανεπιστήμια και ερευνητικά ιδρύματα, που εξειδικεύ¬ 
ονται και ασχολούνται σε θέματα μελισσοκομίας, σε συ¬ 
νεργασία με Μελισσοκομικές Συνεταιριστικές Οργανώ¬ 
σεις. 

Ύψος επιχορήγησης - Συνολική δαπάνη 
Επιχορηγείταιτο 100% των σχετικών δαπανών και μέχρι 
150 εκατ. δρχ. 

ΓΕΝΙΚΑ 

1. Η παρακολούθηση και ο έλεγχος της υλοποίησης του 
προγράμματος γίνεται από τις Δ/νσεις Αγροτικής Ανά¬ 
πτυξης των Νομαρχιακών Αυτοδιοικήσεων, τα Κέντρα 
Μελισσοκομίας και την Δ/νση ΔΗ.ΛΙ.ΖΩ, η οποία σε συ¬ 
νεργασία μετηνΔ/νση Ζωικής Παραγωγής & ΑΠΑ ασκούν 
γενική εποπτεία και συντονισμό του προγράμματος. 

2. Οι εντασσόμενοι στο εν λόγω πρόγραμμα δικαιούχοι 
έχουν την υποχρέωση να τηρούν τους όρους και τις προ¬ 
ϋποθέσεις του προγράμματος για την εκτέλεση μιας ή πε¬ 
ρισσοτέρων δράσεων που θα αναλάβουν. Επίσης έχουν 

την υποχρέωση να αποδέχονται οποιοδήποτε έλεγχο και 
υποδείξεις από τα αρμόδια εθνικά και κοινοτικά όργανα. 
Μη τήρηση των σχετικών όρων και υποχρεώσεων καθώς 
και άρνηση ελέγχου συνεπάγεται μη καταβολή των ενι¬ 
σχύσεων ή επιχορηγήσεων και τυχόν καταβληθέντα ποσά 
επιστρέφονται ως αχρεωστήτως καταβληθέντα, σύμφω¬ 
να με τις διατάξεις του Κώδικα Είσπραξης Δημοσίων Εσό¬ 
δων (ΚΕΔΕ). 

3. Για την υλοποίηση όλων των δράσεων του προγράμ¬ 
ματος, εγκρίνεται σύμφωνα με την απόφαση Ε (99) 2356 
τελικό/10/27-7-99 της Ευρωπαϊκής Επιτροπής, συνολική 
δαπάνη μέχρι 4.299.094 ΕΕΙΒΟ, η οποία με βάση την ισοτι¬ 
μία της 1-5-1999, 1 ΕΙΙΒΟ = 325.65 δρχ. ανέρχεται σε 
1.400.000.000 δρχ. Το 50% της δαπάνης που θα προκόψει 
από την εφαρμογή των προγραμμάτων για την βελτίωση 
της παραγωγής, εμπορίας μελιού 2000 θα βαρύνει τον ΚΑ 
5521 του ΕΛΕΓΕΠ. 

Το υπόλοιπο 50% της δαπάνης που θα προκύψει από την 
εφαρμογή του προγράμματος και μέχρι του ποσού των 
700.000.000 δρχ. βαρύνει τον ΚΑ 5323 του τακτικού προϋ¬ 
πολογισμού του Υπ. Γεωργίας με ισόποση μεταφορά στον 
ΚΑ2122 (κάλυψη ελλείματος ΕΛΕΓΕΠ) 

Λεπτομέρειες εφαρμογής ορίζονται με απόφαση του 
Υπουργού Γεωργίας. 


4. Με απόφαση του Υπουργού Γ εωργίας επιλέγονται οι 
δικαιούχοι, καθορίζονταιη κατανομή και ανακατανομή του 
ποσού της ενίσχυσης ή επιχορήγησης μεταξύ των φορέ¬ 
ων εκτέλεσης κάθε δράσης, οι όροι και προϋποθέσεις για 
τη χορήγηση των ενισχύσεων, τα απαιτούμενα δικαιολο- 
γητικά για την πληρωμή των δράσεων και γενικά κάθε ανα¬ 
γκαίο μέτρο για την υλοποίηση του παρόντος προγράμ¬ 
ματος. 

5. Η παρούσα απόφαση έχει ισχύ από 1 -9-1999 μέχρι 31 - 
8 - 2000 . 

6. Η παρούσα να αναρτηθεί στο συνήθη χώρο ανακοι¬ 
νώσεων του κεντρικού Καταστήματος του Υπ. Γεωργίας. 

7. Η παρούσα απόφαση αντικαθιστά την υπ’ αριθ. 
374/1999 Κοινή Υπουργική Απόφαση 

8. Η παρούσα να δημοσιευθεί στην Εφημερίδα της Κυ- 
βερνήσεως. 

Αθήνα, 22 Φεβρουάριου 2000 

οι ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΥΦΥΠΟΥΡΓΟΣ ΟΙΚΟΝΟΜΙΚΩΝ 

Γ. ΠΑΠΑΝΤΩΝΙΟΥ Ν. ΧΡΙΣΤΟΔΟΥΛΑΚΗΣ 

ΓΕΩΡΓΙΑΣ 

Γ. ΑΝΩΜΕΡΙΤΗΣ 


Αριθ. ΥΠΠΟ/ΑΡΧ/Α1/Φ43/9988/472 (8) 

Κήρυξη ως Αρχαιολογικού Χώρου των θέσεων «Πλάτωμα» 
και «Κάμπος» Κοιν.Αλιβερίου Ν.Εύβοιας. 

Η ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Τις διατάξεις του Ν. 1558/85 (ΦΕΚ137/Α/26-7-85) «Κυ¬ 
βέρνηση και Κυβερνητικά Όργανα» 

2. Την ΥΠΠΟ/ΓΝΟΣ/49610/28-11-90 (ΦΕΚ 743/Β/29-11- 
90) «Εξαίρεση απότονπεριορισμότωντριών υπογραφών» 

3. Τιςδιατάξειςτου Κ.Ν. 5351/32«ΠερίΑρχαιοτήτων». 

4. Τις διατάξειςτου Ν.1127/81,(ΦΕΚ32/Α/81), «Περί κυ- 
ρώσεως της εις Λονδίνον,την 6η Μάίου 1969 υπογραφεί- 
σης Ευρωπαϊκής Συμβάσεως δια την προστασίαν της αρ¬ 
χαιολογικής κληρονομιάς». 

5. Την ομόφωνη γνωμοδότηση του Τοπικού Συμβουλίου 


Μνημείων Στερεάς Ελλάδος, όπως διατυπώθηκε στην 
αρ.2/2-2-1999 Συνεδρία του, αποφασίζουμε: 

Χαρακτηρίζουμε ως Αρχαιολογικούς Χώρους τις κατω¬ 
τέρω αναφερόμενες θέσεις της περιοχής Αλιβερίου της 
Επαρχίας Καρυστίας Ν.Εύβοιας για την προστασία των 
αρχαίων που εντοπίσθηκαν σ’αυτές: 

Α) Το ύψωμα «Πλάτωμα», ευρικόμενο αριστεράτου αμα¬ 
ξωτού δρόμου Χαλκίδας - Αλιβερίου, όπου εντοπίσθηκαν 
λείψανα προϊστορικής κατοίκησης. 

Β) Τη θέση «Κάμπος» στο 45ο χιλιόμετρο της Εθνικής 
οδού Χαλκίδας - Αλιβερίου, όπου εντοπίσθηκε τμήμα οικο¬ 
δομήματος κτισμένου από ογκόλιθους. 

Οι παραπάνω Αρχαιολογικές θέσεις περικλείονται από 
την πολυγωνική γραμμή 1,2....10,11 καιΐ,όπως αυτή ση¬ 
μειώνεται στα αρ. 6407/8 και 6408/7 φύλλα χάρτη της ΓΥΣ 
και αντιστοιχεί σε ζεύγη συντεταγμένων ως ακολούθως: 


ΚΗΡΥΞΗ ΩΣ ΑΡΧ. ΧΩΡΩΝ ΤΩΝ ΘΕΣΕΩΝ "ΠΛΑΤΩΜΑ" ΚΑΙ "ΚΑΜΠΟΣ" ΤΗΣ ΚΟΙΝ. ΑΛΙΒΕΡΙΟΥ 


ΣΗΜΕΙΟ 

α/α 

ΔΙΑΓΡΑΜΜΑ 

1:5000 

Φ.Χ. 

1:50.000 

ΣΥΝ/ΝΗ 

X 

_ Μ _ 

ΣΥΝ/ΝΗ 

Ψ 

....Μ_ 

ΑΠΟΣΤΑΣΗ ΜΕΤΑΞΥ ΣΗΜΕΙΩΝ 

ΣΗΜΕΙΑ ΑΠΟΣΤΑΣΗ Γππΐ 

1 

6408,7 

ΑΛΙΒΕΡΙΟΝ 

5384.3 

17898.5 

1-2 

270.92 

2 

6408,7 

ΑΛΙΒΕΡΙΟΝ 

5467.6 

17640.7 

2-3 

221.02 

3 

6408,7 

ΑΛΙΒΕΡΙΟΝ 

5441.7 

17421.2 

3-4 

448.45 

4 

6408.7 

ΑΛΙΒΕΡΙΟΝ 

5149.4 

17081.1 

4-5 

1052.83 

5 

6407,8 

ΑΛΙΒΕΡΙΟΝ 

4155.4 

16734.1 

5-6 

196.82 

6 

6407,8 

ΑΛΙΒΕΡΙΟΝ 

3973.1 

16659.9 

6-7 

344.92 

7 

6407,8 

ΑΛΙΒΕΡΙΟΝ 

3638.0 

16578.2 

7-8 

210.00 

8 

6407,8 

ΑΛΙΒΕΡΙΟΝ 

3437.3 

16640 

8-9 

654.96 

9 

6407,8 

ΑΛΙΒΕΡΙΟΝ 

3314.8 

17283.4 

9-10 

558.53 

10 

6407,8 

ΑΛΙΒΕΡΙΟΝ 

3532.4 

17797.8 

10-11 

655.47 

11 

6407,8 

ΑΛΙΒΕΡΙΟΝ 

4155.9 

18000 

11-1 

1232.59 

1 

6408,7 

ΑΛΙΒΕΡΙΟΝ 

5384.3 

17898.5 




Από τις διατάξεις της παρούσας απόφασης δεν προκαλείται δαπάνη σε βάρος του κρατικού προϋπολογισμού. 


Αθήνα, 23 Φεβρουάριου 2000 

Η ΥΠΟΥΡΓΟΣ 

ΕΛ. ΠΑΠΑΖΩΗ 

ΕΘΝΙΚΟ ΤΥΠΟΓΡΑΦΕΙΟ 


ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕΙΕΧ 22321 1 ΥΡΕΤ <3Π * ΡΑΧ 52 34 312 
ΗΛΕΚΤΡΟΝΙΚΗ ΔΙΕΥΘΥΝΣΗ: ή«ρ: νννννν.βί.ρΓ 
β-ΓΤ13ίΙ: ννθ5ΐΠ33ίβΓ @ ΘΙ-9Γ 

ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ 

ΚΕΝΤΡΙΚΗ ΥΠΗΡΕΣΙΑ 

Σολωμού 51 

ΠΕΡΙΦΕΡΕΙΑΚΑ ΓΡΑΦΕΙΑ 

ΠΩΛΗΣΗΣ Φ.Ε.Κ. 

Πληροφορίες δημοσιευμότων Α.Ε. - Ε.Π.Ε. 5225 761 - 5230 841 

Πληροφορίες δημοσιευμάτων λοιπών Φ.Ε Κ. 5225 713 - 5249 547 

Πώληση Φ.Ε.Κ. 5239 762 

Φωτοαντίγραφο παλαιών Φ.Ε.Κ. 5248 141 

Βιβλιοθήκη παλαιών Φ.Ε.Κ. 5248188 

Οδηγίες για δημοσιεύματα Α.Ε. - Ε.Π.Ε. 5248 785 

Εγγραφή Συνδρομητών Φ.Ε.Κ. και 

αποστολή Φ.Ε.Κ. 5248 320 

ΘΕΣΣΑΛΟΝΙΚΗ - Βασ. Όλγας 227-Τ.Κ. 54100 (031) 423 956 

ΠΕΙΡΑΙΑΣ - Νικήτα 6-8 Τ.Κ. 185 31 4135 228 

ΠΑΤΡΑ - Κορίνθου 327 - Τ.Κ. 262 23 (061) 6381 100 

ΙΩΑΝΝΙΝΑ - Διοικητήριο Τ.Κ. 450 44 (0651) 87215 

ΚΟΜΟΤΗΝΗ - Δημοκρατίας 1 Τ.Κ. 691 00 (0531) 22 858 

ΛΑΡΙΣΑ -ΔιοικητήριοΤ.Κ. 411 10 (041)597449 

ΚΕΡΚΥΡΑ -Σαμαρά 13Τ.Κ. 491 00 (0661)89127/89120 

ΗΡΑΚΛΕΙΟ -Πλ. Ελευθερίας 1, Τ.Κ. 711 10 (081)396 223 

ΛΕΣΒΟΣ - Πλ. Κωνσταντινουπόλεως 

Τ.Κ. 811 00 Μυτιλήνη (0251) 46 888 / 47 533 


ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 

• Για τα ΦΕΚ από 1 μέχρι 8 σελίδες 200 δρχ. 

• Για τα ΦΕΚ από 8 σελίδες και πάνω η τιμή πώλησης κάθε φύλλου (δσέλιδου ή μέρους αυτού) προσαυξάνεται κατά 100 δρχ. ανά 
δσέλιδο ή μέρος αυτού. 

• Για τα ΦΕΚτου Τεύχους Προκηρύξεων Α.Σ.Ε.Π. ανεξαρτήτως αριθμού σελίδων δρχ. 100. (Σε περίπτωση Πανελλήνιου Διαγω¬ 
νισμού η τιμή θα προσαυξάνεται κατά δρχ. 100 ανά βσέλιδο ή μέρος αυτού). 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 

Τεύχος 

Κ.Α.Ε. Προϋπολογισμού 

Κ.Α.Ε. εσόδου υπέρ 


2531 

ΤΑΠΕΤ3512 

Α' (Νόμοι, Π.Δ., Συμβάσεις κ.λπ.) 

60.000 δρχ. 

3.000 

δρχ. 

Β' (Υπουργικές αποφάσεις κ.λπ.) 

70.000 » 

3.500 

» 

Γ (Διορισμοί, απολύσεις κ.λπ. Δημ. Υπαλλήλων) 

15.000 » 

750 

» 

Δ' (Απαλλοτριώσεις, πολεοδομία κ.λπ.) 

70.000 » 

3.500 

» 

Αναπτυξιακών Πράξεων (Τ.Α.Π.Σ.) 

30.000 » 

1.500 

» 

Ν.Π.Δ.Δ. (Διορισμοί κ.λπ. προσωπικού Ν.Π.Δ.Δ.) 

15.000 » 

750 

» 

Παράρτημα (Προκηρύξεις θέσεωνΔΕΠ κ.τλ.) 

5.000 » 

250 

» 

Δελτίο Βιομηχανικής Ιδιοκτησίας (Δ.Ε.Β.Ι.) 

10.000 » 

500 

»> 

Ανωτάτου Ειδικού Δικαστηρίου (Α.Ε.Δ.) 

3.000 » 

150 

» 

Προκηρύξεων Α.Σ.Ε.Π. 

10.000 » 

500 

» 

Ανωνύμων Εταιρειών & Ε.Π.Ε. 

300.000 » 

15.000 

>> 

Διακηρύξεων Δημοσίων Συμβάσεων (Δ.Δ.Σ.) 

50.000 » 

2.500 

» 

ΓΙΑ ΟΛΑ ΤΑ ΤΕΥΧΗ ΕΚΤΟΣ Α.Ε. & Ε.Π.Ε. 

300.000 » 

15.000 

»> 


* Οι συνδρομές του εσωτερικού προπληρώνονται στα Δημόσια Ταμεία που δίνουν αποδεικτικό είσπραξης (διπλότυπο) το οποίο 
με τη φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

* Οι συνδρομές του εξωτερικού επιβαρύνονται με το διπλάσιο των ανωτέρω τιμών. 

* Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται από τα Δημόσια Ταμεία. 

* Οι συνδρομητές του εξωτερικού μπορούν να στέλνουν το ποσό του ΤΑΠΕΤ μαζί με το ποσό της συνδρομής. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

* Η συνδρομή ισχύει για ένα χρόνο, που αρχίζει την 1 η Ιανουάριου και λήγει την 31 η Δεκεμβρίου του ίδιου χρόνου. 

Δεν εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 

Οι υπηρεσίες εξυπηρέτησης των πολιτών λειτουργούν καθημερινά από 08.00 έως 13.00' 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 























